alexandrainst/scandi-wiki huggingface dataset:
Cessna 208

Cessna 208 Caravan er et en-motors turboprop kort- til mellomdistansefly for inntil 13 passasjerer eller last, med fast understell som bygges i USA av firmaet Cessna Aircraft Company. Standardmotoren er Pratt & Whitney PT6A-114A, men flyet leveres også med flere andre motoralternativer.

Det finnes amfibiske modeller av den (der flygeren kan velge om landingen skal foregå på vann eller på land). Flyet er et stabilt og relativt enkelt fly å fly også for piloter som er vant til mindre modeller av Cessna.

Flyet har gjennomgått flere modellforandringer og tilbys med mye ekstrautstyr og forskjellige alternativer for innredning med seter eller lastfester, hjulstørrelser, ski og flottører (med eller uten amfibie/hjulutrustning).

Passasjermodellen har to seter foran i cockpit og 4 rekker med tre seter i bredden (2+1) som gir mulighet for å frakte 13 passasjerer i tillegg til piloten. Det er mange muligheter med en passasjer på hver side, og færre rekker med passasjerplasser der deler av plassen blir benyttet til last. Til fallskjerhopping kan lastedøren byttes med en dør som rulles opp under flyging.

Fra april 2008 ble Garmin  G1000 skjermer, som glasscockpit, standard på alle nye Cessna Caravan.

Sivil bruk 
Flyet er mye brukt til fraktfly, som for eksempel aviser, til fallskjermhopping og til ambulanseflyging. FedEx har kjøpt 260 av en lasteflyvariant som kalles Cessna 208 Super Cargomaster. Mange offentlige etater har satset på modellen til overvåking, transport og politioppgaver.

Militær bruk 
Flyet brukes i mange flyvåpen for personelltransport, frakt, elektronisk krigføring og trening. Noen flyvåpen har montert raketter på flyet. I USAs hær betegnes flyet som «Combat Caravan» (kan oversettes med «kamp-lastebilen».

Eksterne lenker 
 Cessna Caravan

Sjøfly
Passasjerfly
Enmotors propelldrevne luftfartøy
Cessna-luftfartøy
Repsol

Repsol SA (opprinnelig en forkortelse for Refineria de Petróleos de Escombreras Ojegl – Yacimientos Petrolíferos Fiscales Sociedad Anónima, BMAD: REP) er et integrert spansk olje- og gasselskap med virksomhet i 29 land. Hovedaktiviteten er i Spania og Argentina. 

Det er det 15. største oljeraffineri-selskap i henhold til Fortune Global 500-listen, og sysselsetter over 36 000 mennesker verden over. Repsol arbeider også i Iran.

Virksomheten i Argentina er et resultat av overtakelsen av argentinsk energiselskapet YPF i 1999. Det var en følge av den kontroversielle privatiseringen, foretatt av president Carlos Menem. 

Repsol er også samarbeidspartnere med Honda Racing Corporation og konkurrerer i MotoGP under navnet Repsol Honda Team.

Historikk
1948: installasjon av et raffineri i Valley of Escombreras (i Cartagena).

1981: Opprettet for å integrere de selskapene innen olje- og gassektorer, der den spanske staten hadde en kontrollerende interesse eller var eneeier.

1986: Opprettelsen av Repsol-konsernet. Repsol slås sammen med selskaper den spanske regjering var flertallseier i. Det var i utforsking og produksjon (tidligere Hispanoil), produksjon og raffinering (tidligere ENPETROL), kjemi, LNG og butan (tidligere Butano SA), Campsa og Petronor samt Repsol Quimica (i Alcudia).

1989: Staten begynte privatisering av Repsol. Børsnotering av 26% av Repsol. Aksjer i Repsol, ble notert på børser i Spania og i New York.

1991: Selskapet Gas Natural ble dannet.

1997: Staten fullfører prosessen med privatisering av Repsol. Børsnotering av 10% av Repsol.

1999: Repsol kjøper YPF.

2007: Kjøp av 14,9% av Petersen Group i Argentina.

2008: I november 2008 var Lukoil interessert i å kjøpe ca. 30% av aksjene i Repsol.

2010: Sinopec kjøpte 40 prosent i Repsols selskap i Brasil for 7,1 milliarder dollar.

Repsol i Norge

I Norge er Repsol operatør på Gydafeltet, Vargfeltet, Ymefeltet, Blanefeltet og Revfeltet. De er deleier og operatør på en rekke letelisenser, deriblant på  Gudrunfeltet og Veslefrikkfeltet i Nordsjøen.

I 2009 åpnet Repsol et fast kontor i Oslo. Da de i 2015 overtok Talismans driftsorganisasjon, flyttet Repsol hovedkontoret til Stavanger.

Eksterne lenker
 

Oljeselskaper
Naturgasselskaper
Spanske selskaper
Simon Archer (antikvar)

Simon Archer (født 21. september 1581, død før 4. juni 1662), var en engelsk antikvar og politiker. Han var eldste sønn av Andrew Archer (død 1629) fra Umberslade Hall, nær Tanworth in Arden, Warwickshire.  Som sin far utvidet han familiens eiendommer.  

Han ble valgt til parlamentsmedlem for Tamworth i Short Parliament i 1640.  Han holdt seg nøytral i den engelske borgerkrigen i 1642, men to av sønnene hans kjempet på parlamentarianernes side.  Fra 1644 var han selv medlem av en parlamentarisk underkomite for Warwickshire, som hadde til hensikt å modererte de mer militant medlemmene av grevskapskomiteen.  På 1650-tallet var han fredsdommer på det lokale planet, og han beholdt (noe som var uvanlig) dette embetet også etter restaurasjonen, inntil sin død.  

Han ble mest kjent for virket som en antikvar og startet arbeidet med sitt lands historie på 1630-tallet. William Dugdale var først assistenten, men da Archer ble mer involvert i sitt offentlige virke, tok Dugdale over ansvaret, noe som førte til publiseringen i 1656 av Dugdales Antiquities of Warwickshire med full anerkjennelse av Archers innsats i dedikasjonsepistelen.  

Han ble etterfulgt på Umberslade Hall av sin nest eldste sønn Thomas.  Hans barnebarn en annen Thomas ble Baron Archer i 1747.

Kilder
Richard Cust, ‘Archer, Sir Simon (1581–1662)’, Oxford Dictionary of National Biography, (Oxford University Press, 2004) , lest 8. november 2008.

Referanser

Engelske antikvarer
Knights Bachelor
Personer fra Stratford-on-Avon
Fødsler i 1581
Dødsfall i 1662
Westport (Irland)

Westport (irsk: Cathair na Mart) er en by i County Mayo i provinsen Connacht på vestkysten av Irland. Den hadde 5 475 innbyggere i 2006. Pilgerimsfjellet Croagh Patrick ligger rundt 10 km vest for byen.

Referanser

Eksterne lenker 
 

Byer i County Mayo
Isa Katharina Gericke

Isa Katharina Gericke (født 30. juli 1973 i Berlin) er en norsk sanger (sopran).

Isa Katharina Gericke vokste opp i Namsskogan der faren var lege, senere i Kongsberg. Hun studerte med professorene Ingrid Bjoner og Svein Bjørkøy ved Norges musikkhøgskole og med professor Ingrid Figur ved Hochschule der Künste i Berlin. I år 2000 fikk hun sin operadebut ved Internationalen Opernfestival Kammeroper Schloss Rheinsberg som Susanna i Figaros Bryllup av Wolfgang Amadeus Mozart. Gericke debuterte ved Den norske opera som Grete i Humperdincks Hans og Grete i 2003. I åpningssesongen til den nye operaen i Bjørvika sang hun Euridice i Monteverdis Orfeus. Hun er en av initiativtakerne til Oslo Barokkopera, og har siden 2001 vært kunstnerisk leder for de årlige Glogerfestspillene på Kongsberg.

Isa Katharina Gericke synger både opera, kantater og messer, men har spesialisert seg innen lied- og romansegenren.

Priser 
 2001: 1. nasjonalpris ved Dronning Sonjas Internasjonale Musikkonkurranse i Oslo
 2002: «Luitpoldpreis» ved festivalen Kissinger Sommer
 2009: Wesselprisen

Innspillinger 
 Nils Henrik Asheim.: Broken Line (med Vertavo String Quartet)
 Edvard Grieg: Orchestral Music, Vol. 5 – Peer Gynt (complete incidental music) (med Bjarte Engeset)
 Franz Joseph Haydn: Feuersbrunst (Die) [Opera] 
 Trumpet Recital: Helseth, Tine Thing – My Heart Is Ever Present
 Vocal Recital: Gericke, Isa – Waldabendlust (med Sveinung Bjelland)
 Vocal Recital: Gericke, Isa – Til Eva (med Christian Ihle Hadland)

Kilder 
 Isa K. Gerickes hjemmeside
 www.classicsonline.com Isa K. Gerickes diskografi

Referanser 



Norske sangere
Personer fra Namsskogan kommune
Den kongelige Fødselsstiftelse

Den kongelige Fødselsstiftelse ble opprettet i København i 1750 og var en institusjon hvor ugifte kvinner kunne føde uten å oppgi hverken deres eget eller farens navn til myndighetene. Hensikten var å unngå ofte forekommende drap på fostre av ulykkelige ugifte kvinner. Kvinnene kunne også overlate barna til stiftelse for oppfostrelse. 

I en lang periode holdt Fødselsstiftelsen til i Laurids de Thurahs hus i Amaliegade. Bygningen ble fredet i 1918.

I 1910 ble Fødselsstiftelsen lagt inn under Rigshospitalet og ble dets fødeavdeling.

Referanser

Eksterne lenker 
 Om Den kongelige Fødselsstiftelse

Sykehus i Danmark
Københavns historie
Frederiksstaden
Etableringer i 1750
Opphør i 1910
Fredete byggverk i København
Olfert Fischer (1747–1829)

Johan Olfert Fischer (født 4. august 1747, død 18. februar 1829) var en dansk sjøoffiser og admiral, kjent for å ha kommando over de dansk-norske sjøstridskreftene under angrepet på Københavns red den 2. april 1801.

Fischer var sønn av Olfert Fischer (1700–1761) og ble kadett i 1763.  Han reddet i 1799 besetningen på sitt linjeskip «Oldenborg» i en storm ved Kappstaden ved å strandsette det, hvorved skipet nok ble tapt, men besetningen reddet. Fischers livs største oppgave ble forsvaret av København i 1801, under hvilket han ble såret av en tresplint i hodet, men han førte allikevel de dansk-norske styrker dyktig under de vanskelige forhold. Han fikk etterfølgende år kun mindre oppgaver.

Fischer ble etter 62 års tjeneste i flåten viseadmiral i 1825.

Hans karriere og en pinlig rettssak mot ham er gjennomgått av museumsinspektør Jakob Seerup i boken Danske største søhelte (2010).

Fischer ligger begravet ved Reformert kirke i København.

Referanser

Litteratur 
 E. Briand de Crèvecoeur, Olfert Fischer – Københavns modige Forsvarer, Hirschsprung, 1944.

Eksterne lenker 
 Om Olfert Fischer, fra ''Dansk biografisk Lexikon

Danske admiraler
Danske frimurere
Artikler i sjøfart-prosjektet
Trekroner fort

Trekroner fort var et befestningsanlegg ved innseilingen til Københavns havn. Sjøfortet utgjorde en del av Københavns befestning.

Det opprinnelige Trekroner fort lå noen hundre meter nord for det nåværende. Det ble anlagt i 1713 ved at man satte tre gamle linjeskip på grunn og fylte dem opp med stein. Et av linjeskipene het «Tre Kroner» og av det kommer fortets navn. 

Byggingen av det nåværende fortet ble påbegynt i 1787 ved oppfylling på stedet med jord innenfor en konstruksjon av nedrammede peler. Fortet utgjorde en viktig del av den danske forsvarslinje i forbindelse med angrepet på Københavns red den 2. april 1801, hvor det var bestykket med hele 60 kanoner. Det var også i aksjon ved det britiske angrep i 1807. Fra 1818 til 1828 og i 1860-årene ble det kraftig utvidet.

Fortet var en del av Københavns befestning fra 1870-årene til 1920. Det ble nedlagt som fort ved hærloven av 1922. Deretter ble det brukt til utdannelse av kystartilleriets vernepliktige inntil 1932, da det ble endelig nedlagt. Under den tyske okkupasjonen av Danmark ble fortet brukt av tyskerne som kaserne. Heretter stod det ubenyttet inntil 1984, da det ble åpnet for offentligheten.

Eksterne lenker 
 
 Skov- og Naturstyrelsens artikkel om fortet

Danmarks historie
Festningsanlegg i København
Kystfort
Kunstige øyer
Krabbesholm

Krabbesholm er herregård beliggende i Skive i nærheten av  Skive Fjord.

Eldre historie
Gårdens historie går tilbake til den senmiddelalderen. Opprinnelig skal den ha bestått av to gårder, Nordre- og Søndre-Skovshoved, som lensmannen Niels Høeg på Skivehus fikk overdratt av Kong Hans, hvorpå han samlet dem til en hovedgård. Via Høegs hustru gikk gården da i arv til Banner-slekten i et par generasjoner, hvoretter Magdalene Banner brakte den til sin mann Iver Krabbe til Østergaard, etter hvem gården nå fikk navn.

Oppføring av hovedbygningen 
Iver Krabbe begynte oppførelsen av en hovedbygning på Krabbesholm, men byggearbeiderne ble imidlertid først ferdige under Magdalene Banners enketid. Bygningen er oppført i to etasjer over kjeller, og nederst er murene kledd i kvadersten, mens lengre oppe er de kledd i munkesten. Over vinduene er det runde buer og de spisse gavlene med blendinger er i sengotisk stil. På gårdsiden finnes et firkantet tilbygg, bygget sammen med et rundt hjørnetårn. På nordsiden ses også et mangekantet hjørnetårn.

Senere tider 
Gården skiftet hyppig eier gjennom 1600-tallet. Blant eierne var medlemmer av slektene Lykke, Friis, Kaas, Juul og Sehested. I 1743 kom gården i Werner Rosenkrantz' besittelse. Han moderniserte hovedbygningens indre, hvor man blant annet kan nevne riddersalens tapetmalerier utført av kunstneren Olaus Carolus Wassmann. Rosenkrantz oppførte også de to lave sidefløyene i tømmer. Gjennom 1800-tallet var der også en del eierskifter, men i 1907 ble hovedbygningen avstått til bruk for skole av eieren Skive Købstad.

Krabbesholm ble fredet i 1918, fredningen utvidet i 1985. Fredningen omfatter fire bygninger.

Galleri

Referanser

Litteratur

Eksterne lenker 
 Krabbesholm på 1001 fortællinger om Danmark.
 Krabbesholm Højskole

Herregårder i Danmark
Fredete byggverk i Region Midtjylland
Byggverk i Skive
Trogulidae

Se systematisk inndeling

Trogulidae er en gruppe av edderkoppdyr som tilhører ordenen vevkjerringer (Opiliones).

Utseende 
Små til store (kroppslengde 2–22 mm) vevkjerringer, de fleste med avlang, flat kropp. Kroppsoverflaten er læraktig og vanligvis mer eller mindre dekket med jordpartikler. Fremst har de en framskytende "hette" som dekker munndelene. Øynene sitter ikke på en opphøyet knøl som hos de fleste andre vevkjerringer. Chelicerer, pedipalper og bein er ganske korte.

Levevis 
Disse artene lever i jorda. Trogulus tricarinatus, som finnes i Norge, er et rovdyr som lever av skallbærende snegler.

Utbredelse 
Familien er utbredt i Nord-Afrika, i Europa og i Asia øst til Iran. Dessuten er arten Trogulus tricarinatus innført til Nord-Amerika.

Systematisk inndeling / europeiske arter 

 Edderkoppdyr (Arachnida)
 Vevkjerringer (Opiliones) 
 underorden Dyspnoi Hansen & Sørensen, 1904
 overfamilie Troguloidea Sundevall, 1833
 familie Trogulidae Sundevall, 1833
 slekten Trogulus Latreille, 1802 – i Europa:
 Trogulus aquaticus Simon, 1879
 Trogulus banaticus Avram, 1971
 Trogulus cisalpinus Chemini & Martens, 1988 
 Trogulus closanicus Avram, 1971
 Trogulus coriziformis C. L. Koch, in Hahn & C .L. Koch 1839 
 Trogulus falcipenis Komposch, 1999 
 Trogulus galasensis Avram, 1971
 Trogulus graecus Dahl, 1903 
 Trogulus gypseus Simon, 1879  
 Trogulus lusitanicus Giltay, 1932 
 Trogulus martensi Chemini, 1983 
 Trogulus nepaeformis 
 Trogulus oltenicus Avram, 1971
 Trogulus tingiformis C.L. Koch, in Hahn & C. L. Koch 1839
 Trogulus torosus Simon, 1885 
 flatvevkjerring, Trogulus tricarinatus (Linnaeus, 1767) – finnes i Norge
 slekten Anelasmocephalus Simon, 1879 – i Europa:
 Anelasmocephalus balearicus Martens & Chemini, 1988 
 Anelasmocephalus brignolii Martens & Chemini, 1988 
 Anelasmocephalus calcaneatus Martens & Chemini, 1988 
 Anelasmocephalus cambridgei 
 Anelasmocephalus crassipes 
 Anelasmocephalus hadzii Martens, 1978 
 Anelasmocephalus lycosinus 
 Anelasmocephalus osellai Martens & Chemini, 1988 
 Anelasmocephalus pusillus Simon, 1879 
 Anelasmocephalus pyrenaicus Martens, 1978 
 Anelasmocephalus rufitarsis Simon, 1879 
 Anelasmocephalus tenuiglandis Martens & Chemini, 1988 
 Anelasmocephalus tuscus Martens & Chemini, 1988 
 slekten Calathocratus Simon, 1879 – i Europa:
 Calathocratus africanus 
 slekten Trogulocratus Roewer, 1940
 Trogulocratus apenninicus Marcellino, 1965
 Trogulocratus intermedius Roewer, 1940 
 Trogulocratus rhodiensis Gruber, 1963
 Trogulocratus sinuosus (Sørensen, 1873)
 slekten Konfiniotis Roewer, 1940
 Konfiniotis creticus Roewer, 1940 
 slekten Anarthrotarsus Silhavý, 1967
 Anarthrotarsus martensi Silhavý, 1967
 slekten Platybessobius Roewer, 1940
 Platybessobius singularis Roewer, 1940

Referanser

Kilder 
 Fauna Europaea Web Service – utbredelsesdatabase over europeiske dyr

Eksterne lenker 
 
 Bilde av en Trogulidae
 Bilde av Trogulus tricarinatus

Vevkjerringer
Edderkoppdyr formelt beskrevet i 1833
Dyr formelt beskrevet av Carl Jacob Sundevall
Steen Brahe til Knudstrup

Steen Ottesen Brahe (født 21. desember 1547 i Gladsaxe i Skåne, død 11. april 1620 i Kalundborg) var en dansk riksråd.

Liv og virke

Bakgrunn
Han ble født på gården Gladsaxe som sønn av Otte Thygesen Brahe til Knudstrup (1518–1571) og Beate Clausdatter Bille (1526–1605), og hørte til sin tids viktigste adelsmenn både i forhold til staten og de mange gods han var i besittelse av. 

I motsetning til storebror Tyge fikk han en mere praktisk utdannelse. Etter å ha gått i skole i Århus  ble han satt i hus hos Steen Rosensparre for å bli oppdratt i hoffets skikk og seder.

Hoff- og embedsmann
Senere ble han hoffjunker, skjenk og til sist riksråd, et embete han beholdt i over 40 år. I 1589 fulgte han som hoffmester Skottlands kommende dronning, prinsesse Anna, til Norge, hvor de måtte overvintre, og hvor kong Jakob VI oppsøkte sin brud. Det følgende år ledsaget han kongeparet via Skåne ned til Danmark og derfra til Skottland. 

Fra 1593 til 1596 var han medlem av et triumvirat under regjeringsrådet, som regjerte for den mindreårige prins Christian. Til dekke for disse utgiftene fikk han len både i Munkeliv kloster og Skt. Hans kloster i Bergen, uten ekstra omkostninger.  

Steen Brahe arvet etter faren halvdelen av Knudstrup, den andre halvdelen kjøpte han i 1594 av broren Tycho Brahe rett før denne forlot Danmark. Med sin første hustru fikk han senere Næsbyholm på Sjælland, og med den anden hustru overtok han Barritskov og Bradskov. I 1581 kjøpte han Bregentved og arvet siden Tersløsegård på Sjælland, Hvedholm på Fyn og Engelsholm i Jylland.

Familie 
Han ble gift hele tre ganger, først med Birgitte Rosenkrantz, dernest med Kirstine Holck og til sist med Sophie Rostrup. Med sin første hustru fikk han 7 barn, med den andre 2 mens det siste ekteskapet var barnløst. Blant sønnene var Otte Steensen Brahe til Næsbyholm, senere riksråd Jørgen Steensen Brahe til Hvedholm og Tyge Brahe. 

Steen døde på Kalundborg slott og ble begravet i familiegraven i Kågerød kirke, i nærheten av Knudstrup (svensk: Knutstorp), Onsø herred i Skåne.

Eksterne lenker 
 Nordisk familjebok
 Salmonsens konversationsleksikon

Danske riksråder
Brahe-slekten
Personer fra Onsø herred
Fødsler i 1547
Dødsfall i 1620
Riddere av Elefantordenen
Lyder Sagens gate 10

Lyder Sagens gate 10 er en villa på Fagerborg i Oslo, nær Stensparken. Den er kjent som et kunstnerhjem ettersom forfatteren Sigrid Undset (1882–1949) bodde her i årene 1886–1890.

Sigrid Undset var født i Danmark, og flyttet til Oslo som toåring, hvor faren, arkeologen Ingvald Undset, arbeidet ved universitetet. Familien bodde på skiftende adresser rundt Stensparken: Hassel­bakken, Lyder Sagens gate, Keysers gate, Stensgaten. Den unge Sigrid selv knyttet seg særlig til Lyder Sagens gate, kanskje fordi det var her hun lærte å lese, leke utendørs og erobre utearealene.

Huset og årene der er særlig skildret i Undsets selvbiografiske roman Elleve år (1934).

Huset er i privat eie som bolig, og det er ikke særskilt tilrettelagt for å minnes Undset. En statue av Undset, utført av Kjersti Wexelsen Goksøyr i 1991, står i Stensparken.

Litteratur og andre kilder 
 Hilde Diesen. Dikterhus. Tell forlag, 1994 (''bokhylla.no – fulltekst)
 nrk.no, 27.5.2004 «På Sigrid Undsets Fagerborg»
 maihaugen.no Sigrid Undset, tidslinje

Eksterne lenker
 

Norske kunstnerhjem
Eneboliger i Oslo
Fagerborg
Irland under Sommer-OL 1996

Irland under Sommer-OL 1996. Syttiåtte sportsutøvere, sekstito menn og seksten kvinner fra Irland deltok i tretten sporter under Sommer-OL 1996 i Atlanta. De kom på 28.-plass med tre gull- og en bronsemedalje, alle vunnet av Michelle Smith. Bokseren Francie Barrett var Irlands flaggbærer under åpningsseremonien.

Medaljer

Medaljevinnerne

Eksterne lenker
 OL-resultater på Sports-reference.com 

Nasjoner under Sommer-OL 1996
Irland under de olympiske leker
1990-årene i Irland
Malaysia under Sommer-OL 1996

Malaysia under Sommer-OL 1996. Trettifem sportsutøvere fra Malaysia deltok i åtte sporter under Sommer-OL 1996 i Atlanta. De kom på delt 54.-plass med en sølv- og en bronsemedalje.

Medaljer

Medaljevinnerne

Eksterne lenker
 OL-resultater på Sports-reference.com 

Nasjoner under Sommer-OL 1996
Malaysia under de olympiske leker
1990-årene i Malaysia
Rue McClanahan

Eddi Rue McClanahan (født 21. februar 1934 i Healdton i Oklahoma, død 3. juni 2010 i ) var en amerikansk Emmy-vinnende skuespiller, best kjent for sine roller i TV-seriene Maude og Pantertanter hvor hun spilte mot Bea Arthur. McClanahan døde av et massivt hjerteinfarkt den 3. juni 2010.

Referanser

Eksterne lenker 
 
 
 

Skuespillere fra USA
Komikere fra USA
Emmy-vinnere
Personer fra Carter County i Oklahoma
Fødsler i 1934
Dødsfall i 2010
Knesetting

Knesetting (norrønt knésetja) er et norrønt ritual fra førkristen tid og kan til dels sammenlignes med en kristen dåp. 

Under seremonien fikk barnet navn og ble tatt opp i slekten. Mor holdt barnet fram foran far og ba ham om å erkjenne farskapet med familie som vitner. Hvis faren satte barnet på kneet, hadde han akseptert barnet som sitt eget og det ble da tatt opp i ætten. Moren bærer så barnet rundt blant familie og venner, slik at de alle får hilst på barnet og ønsket det alt godt. Fordelen med dette systemet var at de ikke skilte mellom ektefødte og uekte barn, også barn født utenfor ekteskap kunne bli knesatt og tatt opp i ætten. Barnet hadde da arverett på lik linje med ektefødte barn.

Mellom fødselen og knesettingen kunne barnet i teorien settes ut i skogen for å dø i ekstreme situasjoner, eksempelvis dersom det var uår eller annen elendighet. Etter knesettingen ble dette regnet som drap, og ble straffet. Knesettingen innebar  sosial fødsel, og ingen kunne gjøre det noe uten å rammes av loven.

Etter kristningen av Norge overtok dåpen for knesettingen som selve innlemmelsen av nye mennesker i fellesskapet. Uekte barn mistet da muligheten til å bli tatt opp i fellesskapet. På den annen side var kristen dåp - i motsetning til knesetting - noe som skulle gjelde alle barn, og skikken med utsetting av barn falt bort. Begrepet knesetting er gått inn i språket, eksempelvis kan Stortinget knesette et prinsipp.

Se også 
 Åsatrufellesskapet Bifrost

Referanser

Litteratur  
 Steinsland, Gro. Norrøn Religion. Myter, riter, samfunn. Pax Forlag, Oslo. 2005, side 328ff.

Norrøn mytologi
Alfred Molina

Alfred Molina (født 24. mai 1953 i London) er en Tony Award-nominert britisk skuespiller. Han spilte rollen som Doctor Octopus i Spider-Man 2 og har også hatt sentrale roller i filmer som Not Without My Daughter, Chocolat, Frida, The Da Vinci Code og Trollmannens læregutt.

Privatliv  
Molina har amerikansk statsborgerskap. Han har vært gift med skuespiller Jill Gascoine siden 1985. Alfred Molina snakker flytende italiensk og spansk, og bor i Los Angeles.

Referanser

Eksterne lenker 
 

Engelske skuespillere
Personer fra London
Timrå IK

Timrå IK er en svensk ishockeyklubb i Timrå i Sverige, som spillet i Elitserien. Klubben er grunnlagt i 1928 og holder til i Timrå. Klubbens hjemmearena er Eon Arena.

Flere nordmenn har spilt i klubben, blant annet Espen Olsen Lie, Stephen Foyn og Morgan Andersen. Pèr i dag spiller Martin Røymark for klubben.

Eksterne lenker 
 Timrå IK
 

Ishockeyklubber i Sverige
Västernorrlands län
Idrettslag etablert i 1928
Furuset ishall

Furuset ishall var en arena for Furuset Ishockeys hjemmekamper som eksisterte fra 1979 til 1998. Ishallen lå på tomta hvor IKEA ligger nå. Ishallen ble i 1998 revet og erstattet med Furuset Forum.

Referanser 

Furuset Ishockey
Tidligere ishaller i Oslo

Tidligere skøytearenaer i Norge
Kjersti Borgen

Kjersti Borgen (født 6. mars 1938 i Trysil) er en tidligere norsk lokalpolitiker som representerer Senterpartiet. Hun var ordfører i Elverum fra 1980 til 1983, og ledet Hedmark Senterparti fra 1982 til 1986. Hun var den første kvinnelige ordføreren i Hedmark, og var i 1980 en av elleve kvinnelige ordførere i Norge. Hun ble ordfører med støtte fra Sosialistisk Venstreparti, som fikk varaordføreren. 

Hun var medlem av Statens flyktningesekretariat og av Buvik-utvalget. I 1983 stilte hun til nestledervalg i Senterpartiet, men partiet valgte Anne Enger Lahnstein.

Borgen er utdannet adjunkt og var blant undervisningsinspektør i Elverum.

Referanser 

Ordførere i Elverum
Sp-ordførere i Hedmark
Personer fra Trysil kommune
Fødsler i 1938